Gruobinios savivaldybė
Gruobinios savivaldybė (latv. Grobiņas novads) – buvęs administracinis vienetas pietvakarių Latvijoje, Kurše. Administracinis centras – Gruobinia. Savivaldybė sudaryta 2009 m. reformos metu iš Liepojos rajono dalies. Buvo suskirstyta į 4 valsčius (Bartos, Gaviezės, Gruobinios, Medzės) ir 1 miestą (Gruobinią). Po 2021 m. administracinės-teritorinės reformos panaikinta, prijungta prie naujos Pietų Kuršo savivaldybės.